《送王岱麓之苍梧访应儆庵》
明代·王渐逵

湖平风静蓼花初，曙色珠光映海隅。鳌背寺边逢学士，膻羊江上访龙图。

殊方别袂情应属，万里同年兴不孤。莫向苍梧思帝子，九嶷疑望隔仙都。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。